
Instituția Arhitectului - Șef

Nr. 8953 din 12.08.2024
Raport de specialitate 
privind acordarea dreptului de servitute pentru acces la terenul identificat prin nr.cad. 106118, prin traversarea șanț-canal HCN 1335, teren proprietate publică a municipiului Marghita identificat prin nr.cad. 106424, extravilan.
Ca urmare a solicitării înregistrate cu nr. 306 din 10.01.2024, înaintate de către beneficiarul lucrării “Construire centrală electrică fotovoltaică – Marghita 1 – Nord în extravilanul municipiului Marghita, împrejmuire și racordare la S.E.N.”, pe terenurile identificate prin CF nr. 101080, 100624, 106118 și 106147, extravilan, suprafață totală 294.481,00 mp.
În baza certificatului de urbanism cu nr. 111 din 23.11.2022, prelungit până la data de 23.11.2024, în baza Legii nr. 18 din 19 februarie 1991 (**republicată**) fondului funciar, Art.92, alin (2) Prin excepție de la prevederile alin. (1), pe terenurile agricole de clasa a III-a, a IV-a și a V-a de calitate, având categoria de folosință arabil, vii și livezi, precum și pe cele amenajate cu lucrări de îmbunătățiri funciare, situate în extravilan, în baza autorizației de construire și a aprobării scoaterii definitive sau temporare din circuitul agricol, pot fi amplasate următoarele obiective de investiție: j) specifice producerii de energie electrică din surse regenerabile: capacități de producție a energiei solare, energiei eoliene, energiei din biomasă, biolichide și biogaz, unități de stocare a electricității, stații de transformare sau alte sisteme similare care se pot amplasa pe terenurile agricole situate în extravilan, în suprafață de maximum 50 ha. 
În ceea ce privește amplasamentul CEF Marghita 1 – nord, terenurile cu nr.cad. 106118 și 106147 au rezultat din dezmembrarea imobilelor cu nr.cad.104729 și, respectiv 100625, în urma dezmembrării pierzându-și posibilitatea de acces din drumurile publice, ori prin parcurgerea altor imobile private.

În acest moment , imobilele sunt considerate, conform codului civil, art.616, loturi înfundate. 

Destinația terenurilor pe care se dorește realizarea investiției au destinația de pășune. 
În acest sens , beneficiarului lucrării dorește asigurarea unui acces dinspre terenul cu nr.cad.101130, aflat la sud de nr.cad. 106118, terenul cu nr.cad.101130 beneficiind de acces din drumurile de exploatare din zonă. Între cele două imobile se găsește un șanț-canal, sub indicativul HCN 1335, teren proprietate publică a municipiului Marghita identificat prin nr.cad. 106424, extravilan.
Având în vedere faptul că realizarea investiției parcului fotovoltaic necesită construirea unei rampe de traversare peste șanț-canal HCN 1335, teren proprietate publică a municipiului Marghita identificat prin nr.cad. 106424 , pentru a face legătura dintre cele două terenuri identificate prin nr.cad.101130 și nr.cad.106118 este necesară acordarea dreptului de servitute pentru efectuarea lucrărilor , respectiv executarea unei supratraversări a HCN 1335, pe o distanță de 6,7 m.
Beneficiarul dorește construirea, unei centrale electrice fotovoltaice, care va fi compusă din panouri fotovoltaice montate pe structură prefabricată metalică. Panourile sunt asamblate în module de aproximativ 24 panouri, fiind înșiruite în rânduri paralele, cu spații interstițiale suficiente pentru a permite însorirea tuturor rândurilor. Înălțimea maximă a unui modul este de 5 metri, lățimea unui modul este aproximativ 3,5 metri. Modulele vor fi fixate în pământ cu fundații indirecte ( de tipul piloți bătuți/ șuruburi forate/ etc). Anexele tehnice vor adăposti echipamente de ridicare a tensiunii electrice. Echipamentele de transformare vor fi adăpostite în containere prefabricate specifice, realizate din panouri sandwich sau anvelope prefabricate din beton armat. 
Luand în calcul:

· Legea nr. 50 din 29 iulie 1991 (**republicată**) privind autorizarea executării lucrărilor de construcții:
 Art.13, alin. 2) Terenurile aparținând domeniului public al statului sau al unităților administrativ-teritoriale se pot concesiona numai în vederea realizării de construcții sau de obiective de uz și/sau de interes public, cu respectarea documentațiilor de urbanism aprobate potrivit legii.
Art.14 - Nu pot face obiectul concesiunii terenurile libere de construcții aflate în administrarea consiliilor locale care constituie obiectul cererilor de reconstituire a dreptului de proprietate al foștilor proprietari formulate în termenul prevăzut de Legea nr. 10/2001 privind regimul juridic al unor imobile preluate în mod abuziv în perioada 6 martie 1945-22 decembrie 1989, republicată, cu modificările și completările ulterioare.
· ORDONANȚĂ DE URGENȚĂ nr. 57 din 3 iulie 2019, privind Codul administrativ.
· CODUL CIVIL din 17 iulie 2009 (**republicat**)(*actualizat*)(Legea nr. 287/2009**)(actualizat până la data de 4 februarie 2016*), cap. IV
Luând în considerare:
- referatul de aprobare al Primarului Municipiului Marghita înregistrat cu nr. 8952 din 12.08.2024.
- prevederile legislative mai sus menționate și obligativitatea respectării acestora;
Având în vedere prevederile art. 108, lit. e din OUG nr. 57/03.07.2019 privind Codul Administrativ, Consiliile Locale și Consiliile județene hotărăsc, în condițiile prevăzute în partea a V-a a actului normativ menționat, că bunurile ce aparțin domeniului public sau privat, local sau județean, după caz, să fie valorificate prin alte modalități prevăzute de lege.
Propun promovarea Proiectului de Hotărâre pentru acordarea dreptului de servitute 
pentru acces la terenul identificat prin nr.cad. 106118, prin traversarea șanț-canal HCN 1335, teren proprietate publică a municipiului Marghita identificat prin nr.cad. 106424, extravilan în favoarea S.C. Solaris Park Two SRL 

